જોકે, તેમના કહેવા મુજબ, ભારત અને માલદિવ હજુ પણ આ આઈલેન્ડવાળા દેશના એક્સક્લૂઝિવ ઈકોનોમિક ઝોનની સામૂહિક ચોકીદારી કરી રહ્યા છે. માલદીવમાં ભારતના હેલિકોપ્ટર ઉપરાંત 50 મિલિટરી પર્સનલ પણ તૈનાત છે. તેમાં પાઈલટ અને મેન્ટેનન્સ ક્રૂ પણ સામેલ છે, જેમના વિઝાની અવધિ પુરી થઈ છે. તેમ છતાં ભારતે તેમને માલદીવથી પાછા નથી બોલાવ્યા. ઈન્ડિયન નેવીના પ્રવક્તાએ બુધવારે જણાવ્યું કે, બે હેલિકોપ્ટર અને આપણા માણસો હજુ પણ ત્યાં છે. તેમણે ઉમેર્યું કે, વિદેશ મંત્રાલય આ મામલાને જોઈ રહ્યું છે. જોકે ,વિદેશ મંત્રાલયે રોયટર્સના સવાલોના જવાબ આપવાનો ઈનકાર કરી દીધો.